Ο Αστέριος Κουστούδης μαγειρεύει ομελέτα με σπαράγγια, ελιές και φέτα
Ο σεφ Αστέριος Κουστούδης μας ετοιμάζει ομελέτα με σπαράγγια και φέτα και σαλάτα με ψητά σπαράγγια, ελιές και ντοματίνια.
1/2 μάτσο σπαράγγια, 6 αυγά, 3 φρέσκα κρεμμυδάκια, το λευκό μέρος, σε φέτες, 4-5 ελιές Καλαμών, χωρίς κουκούτσια, σε φιλέτα, 80 γρ. φέτα, τριμμένη, 50 ml ελαιόλαδο, αλάτι, πιπέρι, 1/2 μάτσο σπαράγγια, 1 γαλλική σαλάτα, 1/2 μάτσο φύλλα ρόκας, μικρά, 8 ντοματίνια σε φέτες, 3-4 κουτ. σούπας άνηθος, ψιλοκομμένος, 3 φρέσκα κρεμμυδάκια, το πράσινο μέρος, σε φέτες, 50 ml ελαιόλαδο, αλάτι, πιπέρι
Για να φτιάξουμε την ομελέτα με σπαράγγια, ελιές και φέτα, ξεκινάμε με τη σος. Σε ένα σκεύος χτυπάμε με το σύρμα ή με ένα πιρούνι το χυμό λεμονιού, το ξίδι, το αλάτι, το πιπέρι και τη μουστάρδα μέχρι να διαλυθεί. Προσθέτουμε σιγά σιγά το ελαιόλαδο μέχρι να ομογενοποιηθεί η σάλτσα.Πλένουμε και κόβουμε σε λεπτές φέτες τα μισά σπαράγγια. Σε ένα αντικολλητικό τηγάνι σε μέτρια φωτιά, ζεσταίνουμε το ελαιόλαδο και σοτάρουμε τα σπαράγγια για 2-3 λεπτά. Προσθέτουμε το φρέσκο κρεμμυδάκι (το λευκό μέρος).Χτυπάμε τα αυγά σε ένα μπολ με αλάτι και πιπέρι και τα προσθέτουμε μέσα στο τηγάνι. Ανακατεύουμε να πάει παντού το αυγό, προσθέτουμε την τριμμένη φέτα και τις ελιές και σιγοψήνουμε μέχρι να δέσουν τα αυγά και να γίνει η ομελέτα.Βάζουμε τα σπαράγγια σε ένα μπολ και τους προσθέτουμε ελάχιστο ελαιόλαδο, αλάτι και πιπέρι. Τα αλείφουμε καλά και τα ψήνουμε στο γκριλ του φούρνου για λίγα λεπτά μέχρι να ροδίσουν. Ανακατεύουμε όλα τα υλικά της σαλάτας και προσθέτουμε τη σάλτσα.Σερβίρουμε ένα κομμάτι από την ομελέτα, μερικά από τα ψητά σπαράγγια και τη σαλάτα.
Αυγά,Σπαράγγια,Φέτα